Flere lag snuser på Kristoff
For etter en sterk vårsesong har nordmannen svært gode kort på hånden før avtalen skal reforhandles. - Jeg er i en god posisjon. En ny kontrakt kan gi meg bedre økonomiske rammer til neste år, erkjenner Kristoff overfor VG. Han har en rekke topp ti-plasseringer i store ritt denne våren. Det betyr at han samler poeng i sykkelsirkuset. De er med på å avgjøre om laget hans får fornyet lisens. Og poengene tar han med seg dersom han bytter lag. Derfor sikler flere lag nå etter Kristoff. Han vil ikke bare gi dem gode resultater, men også poeng fra årets sesong som Katusja-rytter. Etter det VG forstår, har det ikke vært konkrete samtaler med andre lag ennå.Kristoff føler at det russiske laget satser på ham. Det gir en viss lojalitet. - Jeg får stort sett kjøre de rittene jeg vil, og jeg får trolig sykle Tour de France. Sånn sett trives jeg. Laget har tro på meg, og gir meg støtte, sier han.Kristoff ble nummer fire på Flandern rundt for en uke siden. Det er imponerende sterkt. I morgen er ikke ambisjonene like høye. Roubaix har ikke passet ham like godt tidligere. Trener Stein Ørn forteller likevel om «ekstremt gode tester» i vinter. Det lover utvilsomt godt. - Da han snakket med treneren sin på telefon for to dager siden, var beskjeden at han følte seg elendig. Ifølge Ørn viste imidlertid måleapparatene noe helt annet.Og i vinter skal Kristoff ha testet bedre enn noen gang. - Han er ekstrem nå. Helt ekstrem. Det har vært en jevn utvikling i flere år. Ørn er viktig for Kristoff: Han er både stefar og trener, og har fulgt syklisten siden han var 6 år gammel. At Ørn blir med videre som trener, er avgjørende. Enkelte lag, som BMC, krever ta rytterne skal flytte basen til kontinentet. Andre, som Sky, ønsker ikke å beholde private trenere som Stein Ørn.Det russiske laget har måttet tåle flere dopingsaker de siste årene. Likevel har de fremstått svært solid overfor den markante antidopingforkjemperen Kristoff. - De ville ikke engang prate med oss før de fikk se det biologiske passet til Alexander da vi skulle skrive kontrakt. Antidopingholdningen deres har vært en ekstrem positiv opplevelse. Derfor var det også så spesielt å se at de først ble nektet World Tour-lisens på «etisk grunnlag» før årets sesong. Der var det nok imidlertid en del politiske føringer, mener Stein Ørn.Kristoff tråkket inn til åttendeplass i Milan-Sanremo, han kom på 2. plass sammenlagt i De Panne og han ble nummer fire i Flandern rundt forrige helg. Seieren har uteblitt, men resultatene vitner om at noe virkelig stort er på gang. - Jeg har ikke topp ti-ambisjoner i Roubaix, men samtidig: Om jeg kjemper om en slikk plassering, så er det fantastisk, sier han avvæpnende. Etter bronsen i OL er det ingen nordmenn som har levert like stabilt på et høyt nivå som Katusja-rytteren. Likevel er det gjerne Thor Hushovd og Edvald Boasson Hagen media skriver om. Det lever han fint med. - Etter fjerdeplassen i Flandern rundt gikk jeg inn på VG Nett. Der leste jeg først om pusteproblemene til Hushovd. Det er klart jeg mener at min plassering bør toppe det, men det er ikke noe jeg ergrer meg over. Thor og Edvald har historisk bedre resultater enn meg. Dette er bare opp til meg selv, hevder 25-åringen.Da han snakket med treneren sin på telefon for to dager siden, var beskjeden at han følte seg elendig - bare dager før Roubaix. Ifølge Ørn viste imidlertid måleapparatene noe helt annet. - Hva mangler du for å gå helt til topps? - Jeg hadde jo kjempet om seieren i Flandern om Fabian Cancellara hadde vært litte grann svakere. Det mangler litt på styrken for å henge med de aller beste. Men jeg sitter rett bak der. Om et par år, eller før, kan jeg være med når de største gutta rykker, sier Kristoff.
Alexander Kristoff (25) ville ikke ha mer enn toårskontrakt med det russiske sykkellaget Katusja. Det kan vise seg å ha vært smart.